**ЫНТЫМАҚТАСТЫҚ ТУРАЛЫ МЕМОРАНДУМ**

**(03.01.2019 жылы қол қойылған)**

**Қазақстан Республикасы Білім және ғылым министрлігінің шаруашылық жүргізу құқығындағы республикалық мемлекеттік кәсіпорны** М.А. Айтхожин атындағы Молекулалық биология және биохимия институты, бір жағынан және **Қазақстан Республикасы Білім және ғылым министрлігінің шаруашылық жүргізу құқығындағы республикалық мемлекеттік кәсіпорны «Әл-Фараби атындағы Қазақ ұлттық университеті.**

**ТАРАПТАРДЫҢ МІНДЕТТЕРІ ЖӘНЕ ӨЗАРА ӘРЕКЕТІ**

Құрмет, тәуелсіздік, теңдік және өзара түсіністік қағидаттарын басшылыққа ала отырып, Тараптар келесі іс-шараларды қолдауға және келісілгендей жүзеге асыруға құқылы:

* ҚазҰУ базасында, сондай-ақ ҚазҰУ-дың профессорлық-оқытушылық құрамын тарта отырып, ИМББ базасында кәсіпорын үшін кадрларды бірлесіп оқыту, қайта даярлау және біліктілігін арттыру жұмыстарын жүргізу;
* Мамандарды оқыту нәтижелері туралы ақпарат пен материалдармен бөлісу;
* Персоналды оқыту және ынтымақтастық бағдарламалары бойынша білім беру бағдарламаларын әзірлеу және жетілдіру;
* Студенттер мен мамандарды даярлаудың өзекті мәселелері бойынша семинарлар, шеберлік сыныптары, тренингтер ұйымдастыру;
* ИМББ базалары мен құрылымдық бөлімшелерінде ҚазҰУ студенттерінің тәжірибеден өтуіне ықпал ету;
* Ынтымақтастық нәтижелерін ұлттық және халықаралық басылымдарда жариялау;
* ИМББ құрылымдық бөлімшелерінде ҚазҰУ түлектерін жұмысқа орналастыруға жәрдемдесу.